CELEX: 62011CN0127
Language: el
Date: 2011-03-11 00:00:00
Title: Υπόθεση C-127/11: Αίτηση για την έκδοση προδικαστικής αποφάσεως, την οποία υπέβαλε το Arbeidshof te Antwerpen (Βέλγιο) στις 11 Μαρτίου 2011 — Aldegonda van den Booren κατά Rijksdienst voor Pensioenen

21.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 152/15
            
         Αίτηση για την έκδοση προδικαστικής αποφάσεως, την οποία υπέβαλε το Arbeidshof te Antwerpen (Βέλγιο) στις 11 Μαρτίου 2011 — Aldegonda van den Booren κατά Rijksdienst voor Pensioenen
   (Υπόθεση C-127/11)
   2011/C 152/27
   Γλώσσα διαδικασίας: η ολλανδική
   
      Αιτούν δικαστήριο
   
   Arbeidshof te Antwerpen
   
      Διάδικοι στην υπόθεση της κύριας δίκης
   
   
      Εκκαλούσα: Aldegonda van den Booren
   
      Εφεσίβλητο: Rijksdienst voor Pensioenen
   
      Προδικαστικά ερωτήματα
   
   
               1)
            
            
               Είναι συμβατό με το κοινοτικό δίκαιο, και ειδικότερα με το άρθρο 46α του κανονισμού (ΕΟΚ) 1408/71 (1) τού Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητος, το άρθρο 52, παράγραφος 1, του βασιλικού διατάγματος της 21ης Δεκεμβρίου 1967 περί θεσπίσεως του γενικού κανονιστικού πλαισίου που αφορά τη σύνταξη γήρατος και τη σύνταξη επιζώντος για τους εργαζόμενους, δυνάμει του οποίου η σύνταξη επιζώντος μειώνεται ως αποτέλεσμα της αυξήσεως της συντάξεως γήρατος που χορηγεί ο νόμος της 31ης Μαΐου 1956 περί γενικής ασφαλίσεως γήρατος, υπό το πρίσμα της ίσης μεταχειρίσεως ανδρών και γυναικών που καθιερώθηκε με νόμο της 28ης Μαρτίου 1985;
            
         
               2)
            
            
               Είναι συμβατό με το κοινοτικό δίκαιο, και ειδικότερα με τα άρθρα 10 και 39 έως 43 της Συνθήκης της 25ης Μαρτίου 1957 περί ιδρύσεως της Ευρωπαϊκής Οικονομικής Κοινότητας, το άρθρο 52, παράγραφος 1, του βασιλικού διατάγματος της 21ης Δεκεμβρίου 1967 περί θεσπίσεως του γενικού κανονιστικού πλαισίου που αφορά τη σύνταξη γήρατος και τη σύνταξη επιζώντος για τους εργαζόμενους, στο μέτρο που η διάταξη αυτή ερμηνεύεται υπό την έννοια ότι ως σύνταξη γήρατος που χορηγεί ο νόμος της 31ης Μαΐου 1956 περί γενικής ασφαλίσεως γήρατος πρέπει να νοείται η σύνταξη ή το πλεονέκτημα που επέχει θέση συντάξεως υπό την έννοια του εν λόγω άρθρου 52, παράγραφος 1, του βασιλικού διατάγματος και, σε περίπτωση που διαπιστωθεί ασυμβατότητα, πρέπει να μείνει ανεφάρμοστο το άρθρο 52, παράγραφος 1, του βασιλικού διατάγματος της 21ης Δεκεμβρίου 1967 περί θεσπίσεως του γενικού κανονιστικού πλαισίου που αφορά τη σύνταξη γήρατος και την σύνταξη επιζώντος για τους εργαζόμενους;
            
         
      (1)  ΕΕ L 149, ΕΕ ειδ. έκδ. 05/001, σ. 73.